CONSILIUL LOCAL AL  MUNICIPIULUI  CRAIOVA







 HOTĂRÂREA NR. 124
   
Consiliul Local al Municipiului Craiova întrunit în şedinţa ordinară din  data de 26.02.2009;

Având în vedere raportul nr.19862/2009 întocmit de Direcţia Patrimoniu prin care se propune modificarea Hotărârilor Consiliului Local al Municipiului Craiova nr. 184/2008 şi nr. 319/2008 referitoare la trecerea din proprietatea publică  a municipiului Craiova, în proprietatea publică a statului, a blocurilor de locuinţe pentru tineri destinate închirierii, situate în cart.Craioviţa Nouă, bd.Oltenia-bd.Tineretului şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009;

În conformitate cu prevederile Ordonanţei de Urgenţă a Guvernului nr.68/2006 privind măsuri pentru dezvoltarea activităţii în domeniul construcţiilor de locuinţe prin programe la nivel naţional, aprobată prin Legea nr.515/2006 şi Ordonanţei de Urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari;
În temeiul art.36, alin.2, lit. d coroborat cu alin.6, lit. a, pct. 5, 17, art.45 alin. 3 şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:

Art.1.  Se aprobă modificarea numărului de unităţi locative din blocurile T1,T2,T3 din municipiul Craiova, cart.Craioviţa Nouă, bd.Oltenia-bd.Tineretului, trecute din proprietatea publică a municipiului Craiova, în proprietatea publică a statului, conform anexei care face parte integrantă din prezenta hotărâre.
Art.2.  Se aprobă schimbarea destinaţiei din locuinţe pentru tineri destinate închirierii, în locuinţe sociale destinate închirierii  familiilor evacuate sau  în curs de evacuare, a locuinţelor situate în: bl.T1, sc. 2 , ap. 15, bl.T1, sc. 3, ap. 8, bl.T1, sc. 5, ap. 1, bl.T2, sc. 2, ap. 15, bl.T3, sc.1, ap.4.
Art.3. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr. 184/2008 şi nr. 319/2008. 
Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Patrimoniu vor aduce la îndeplinire prevederile  prezentei hotărâri.

	PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	     Dorin Constantin MĂRGĂRIT 
	     Nicoleta MIULESCU









Anexa la Hotărârea nr.124/2009

Anexa la Hotărârea Consiliului Local al Municipiului Craiova nr. 184/2008 se modifică astfel:

· Se anulează poziţiile referitoare la bl.T1, sc. 2 , ap. 15, bl.T1, sc. 3, ap. 8 şi bl.T1, sc. 5, ap. 1;
Anexa la Hotărârea Consiliului Local al Municipiului Craiova nr. 319/2008 se modifică astfel:

· Se anulează poziţiile referitoare la bl.T2, sc. 2, ap. 15, bl.T3, sc.1, ap.4

